stanford-oval/wikipedia huggingface dataset:
מראה שחורה
הערות שוליים

↑  Manori Ravindran (May 16, 2022). ‘Black Mirror’ Returns: New Series In the Works at Netflix (EXCLUSIVE). Variety. Retrieved May 16, 2022
↑  “מראה שחורה” חושפת את סיפורי עונה 6 בטריילר חדש
↑  צ'ארלי ברוקר, Charlie Brooker: the dark side of our gadget addiction, גרדיאן, ‏1 בדצמבר 2011 (באנגלית)
↑  Michaela Zee, ‘Black Mirror’ Season 7 Casts Emma Corrin, Paul Giamatti, Issa Rae, Awkwafina and More, Variety, ‏2024-09-19 (באנגלית אמריקאית)
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  BAFTA Television 2024: The Winners and Nominations, www.bafta.org, ‏2024-03-15 (באנגלית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
| --- | --- |
בקרת זהויות :  NLI: 987007419141205171  PLWABN: 9810561446705606  BNE: XX5764232  BnF: cb17827069k (data)  CANTIC: a19524778  GND: 1174852623  LCCN: no2017134709  SUDOC: 24103258X  VIAF: 18150868194422072077   WorldCat (עם VIAF): 18150868194422072077
מכונת פופקורן

מכונת פופקורן מסחרית
מכונת פופקורן ביתית
מכונת פופקורן היא מכונה המשמשת לביקוע פופקורן.
כבר בימי קדם שימש הפופקורן כחטיף שנוצר מביקוע הגרעינים של קלח תירס חם. מכונת הפופקורן המסחרית הראשונה יוצרה על ידי צ'ארלס קרטורס בתחילת המאה ה-19. היום ניתן למצוא גם מכונות פופקורן קטנות לשימוש ביתי. מכונות פופקורן מסחריות נמצאות בבתי קולנוע, תיאטראות וקרנבלים בהם ייצור הפופקורן מתבצע במחבת עם שמן רותח. בגלל השימוש בשמן, כ-45% מהקלוריות הם שומן. בסוף שנות השבעים הופיעו מכונות ביקוע הפופקורן באוויר חם, בשיטה זו רק 5% מהקלוריות מגיע כשומן. היום רוב הפופקורן לשימוש ביתי נמכר בשקיות ייעודיות לשימוש במיקרוגל.
היסטוריה

השיטה המקורית לביקוע תירס הייתה על ידי רשת צפופה שעליה הונחו גרגירי התירס שהונחה מעל לאש גלויה. התוצאה הייתה פופקורן חם, יבש, מבושל יותר מידי ולעיתים שרוף. מכונת הפופקורן של קרטורס יצרו את הפופקורן אוטומטית מתערובת של שמן, מלח וגרעיני התירס. התוצאה הייתה שכל גרגר התבקע בזמנו כך שהפופקורן נוצר בצורה אחידה.
צ'ארלס קרטורס נולד באוהיו. הוא נדד ברחבי מערב ארצות הברית והתפרנס מציור, מעסקים, הוא פתח מאפייה ולאחר מכן חנות ממתקים, כאשר כל דבר הוביל למשנהו. במשך הזמן הוא חש תשוקה להבין איך דברים שונים עובדים. בחנות הממתקים הוא מכר גם בוטנים קלויים כאשר הוא קולה את הבוטנים בעצמו. מכיוון שהוא לא היה מרוצה ממכונת הקלייה, הוא תכנן מכונה שתעבוד טוב יותר. באותו הזמן הוא עבר לגור בשיקגו על מנת למכור את מכונתו החדשה. 
על מנת לבחון את מכונתו וכדי להתפרנס הוא רכש חנות בה התקין את המכונה וניסה לקלות בה כל מיני דברים. המכונה יכלה לקלות בוטנים, קפה, ערמונים ופופקורן. בגלל הביקוש לקליית פופקורן הוא יצר מכונה שקלתה פופקורן ובוטנים במקביל. בגלל שיטת הקלייה, המכונה שלו הייתה הראשונה שבה הפופקורן יצאו בצורה אחידה. הוא הגיש פטנט על המכונה ב-1891.
הוא יצר קרון ליצור פופקורן לתערוכה העולמית של שיקגו שם הוא הציג את הדגם הראשון של קרון זה. לאחר תקופת הרצה, הוא מכר מספר קרונות כאלו שמשכו אנשים לקנות ברחוב שקיות פופקורן חם.
ב-1978 ייצרו בחברת פרסטו (Presto) מכשיר ביתי לביקוע הפופקורן המבוסס על אוויר חם תחת השם "Popcorn Pumper". במכשיר זה, כל גרגר תירס שהתבקע, יוצא מהמכשיר כך שהגרגרים לא נשרפים כמו בשימוש ברשת המונחת על אש. בנוסף, בגלל שאין שימוש בשמן במהלך הביקוע, הערך הקלורי של הפופקורן נמוך מאשר בשימוש בשמן.
באמצע שנות השבעים חברת פילסברי יצרה מכשיר לשימוש לביקוע פופקורן במיקרוגל, מה שחוסך בקניית מכשיר חשמלי ייעודי לעשיית פופקורן.
היום אנשים רבים משתמשים בשקיות ייעודיות לשימוש במיקרוגל, בשקית הרכב של גרגרי תירס, חמאה (או חומר שומני אחר) ומלח שהחשיפה של הגרגרים לגלי המיקרו מחמם את הגרגר עד לביקועו.
הערות שוליים

↑  הפופקורן היה נפוץ בפרו העתיקה, תיאור התגלית
שלמות

ערך זה עוסק במושג בלוגיקה. אם התכוונתם למונח בטופולוגיה, ראו .
שלמות (באנגלית: Completeness) בלוגיקה ובלוגיקה מתמטית היא תכונה של מערכת אקסיומטית. מערכת נתונה של אקסיומות וכללי היסק היא שלמה אם אפשר להכריע בה לגבי כל נוסחה אמיתית, כלומר, אפשר להוכיח את הנוסחה או את שלילתה. במילים אחרות, אין בה טענות עצמאיות.
שלמות ונאותות

הלוגיקה בוחנת את תכונותיה הצורניות של כל מערכת לוגית אקסיומטית. מערכות פורמליות כאלו כוללות נוסחאות בנויות כהלכה מבחינה תחבירית, שחלקן מקבלות מעמד מיוחד של אקסיומות, וכן מערך של כללי היסק באמצעותם ניתן לבצע גזירות של נוסחאות אחדות מתוך נוסחאות אחרות, דהיינו להוכיח אותן. 
למחקר של התכונות של מערכות מסוג זה קוראים גם מטא-תאוריה או מטאלוגיקה. השלמות היא אחת התכונות החשובות ביותר של מערכות לוגיות. ייקל להבין אותה בהשוואה לשתי תכונות נוספות, עקביות ונאותות:
עקביות (consistency) - זוהי תכונתן של מערכות לוגיות שאין סתירה בין אי אלו מן הטענות המוכלות בהן.
שלמות (completeness) - זוהי תכונתן של מערכות לוגיות שבהן לגבי כל נוסחה אמיתית, ניתן לספק לה הוכחה מן האקסיומות.
נאותות (soundness) - בניגוד לנאותות של טיעון, שהיא התכונה של טיעון תקף שבו כל ההנחות אמיתיות, נאותות של מערכת לוגית היא התכונה לפיה אם נוסחה מסוימת ניתנת להוכחה מן האקסיומות על פי חוקי התחשיב, אזי נוסחה זו אמיתית.
הוכחות לשלמות ולנאותות מעידות על הזיקה שבין התחביר (סינטקס) והסמנטיקה של המערכת. התחביר קובע איזו נוסחה היא תיאורמה (או משפט), דהיינו איזו נוסחה ניתנת לגזירה מן האקסיומות, באמצעות כללי ההיסק. הסמנטיקה קובעת איזו נוסחה היא טאוטולוגיה, דהיינו איזו נוסחה היא אמיתית בהכרח מכוח משמעותם של המונחים המקושרים בה והאופן בו הם מקושרים. לפי הגדרות אלו, למערכת יש שלמות, כאשר כל טאוטולוגיה היא גם תיאורמה. למערכת יש נאותות, כאשר כל תיאורמה היא טאוטלוגיה.
אי-שלמות

ניתן לראות כי התכונות נאותות ושלמות קשורות זו לזו, אף שלא כל מערכת נאותה היא גם שלמה. קורט גדל הוכיח ב-1931 שבכל מערכת לוגית שהיא חזקה מספיק יש נוסחאות אמיתיות שלא ניתן להוכיח אותן או את שלילתן. מערכת חזקה מספיק היא כל מערכת אפקטיבית ועקבית, המבוססת על שפה מסדר ראשון, שיש בה מספיק מושגים כדי לנסח טענות על כפל במספרים השלמים. מערכת כזו, הכוללת את האריתמטיקה בתוכה, היא המערכת שהציע ברטראנד ראסל לראשונה ב"פרינקיפיה מתמטיקה". מכאן ששפה אפקטיבית חזקה מספיק אינה יכולה להיות עקבית, נאותה ושלמה. חוק זה נקרא "משפט האי-שלמות של גדל", ובעקבותיו השתנה היחס של מתמטיקאים לתוכנית הילברט לבסס את כל המתמטיקה על קבוצה סופית של אקסיומות.
סנט אן

| --- | --- |

 טריטוריה:  אולדרני אולדרני
 אוכלוסייה:  ‏
  ‑ בעיירה:  2,000 (2010)
 קואורדינטות:  49°42′48″N 2°12′21″W﻿ / ﻿49.713333333333°N 2.2058333333333°W﻿ / 49.713333333333; -2.2058333333333 
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים סנט אן(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים סנט אן(למפת איי התעלה רגילה) סנט פיטר פורט סנט הלייר צרפתסנט אן(למפת איי התעלה מוגדלת) סנט פיטר פורט סנט הלייר צרפתסנט אן  he tabBackground:;tabBorder:#aaa;defaultTab:0;
סנט אן (באנגלית: St Anne או Saint Anne, מבטאים seynt AN) היא בירת אולדרני והעיר המרכזית באי שהוא חלק מאיי התעלה, בערך 15 ק"מ מחוף העיירה אודרביל במחוז מאנש בצרפת. בשנת 2010 הוערכה אוכלוסיית העיר בכ-2,000 תושבים, אולם אוכלוסיית האי במגמת ירידה ובסקר שנערך באולדרני ב-28 באפריל 2013 נמצאו באי כולו 1,903 תושבים בלבד העיירה סנט אן דומה באופייה לעיירות צרפתיות עם רחובות מרוצפים באבן, בתים ציוריים, מסעדות ובתי מרזח. היא שוכנת על כמעט מחצית משטח האי ובה אף הנמל העיקרי של אולדרני. מרכזה של העיירה על גבעה במרכז האי.
רחוב ויקטוריה, אשר נחנך בשנת 1836 הוא הרחוב הראשי בעיירה ובו עיקר חיי המסחר. בשנות מלחמת העולם השנייה זכו העיירה והאי לכינוי "גיברלטר של התעלה". מן העיירה ניתן לראות את חוף צרפת, במרחק של כ-13 ק"מ. עיתון העיירה הוא אולדרני ג'ורנל.
בתקופת מלחמת העולם השנייה שכנו בעיירה בונקר פיקוד ומגדל פיקוח של הלופטוואפה וכן מטה מבצעים אזורי של חיל הים הגרמני.
העיירה כולה מהווה רובע כנסייתי אחד בכנסייה האנגליקנית ומוקד פעילותו בכנסייה עתיקה המוקדשת למרים, אם ישו. הכנסייה שכנה בחלקו הנמוך של רחובה הראשי של העיירה, אולם לאחר שהוזנחה, היא הוחלפה במבנה כנסייה אחר שנבנה בשנת 1580 ושופץ בשנת 1850. לאחר מלחמת העולם השנייה שופץ המבנה שוב.
היסטוריה

סנט אן נוסדה במאה ה-15. בתקופת מלחמת העולם השנייה, בין השנים 1940 עד 1945, כבשו כוחות גרמניה הנאצית את האי ומיקמו את מטה הכוחות בעיר סנט אן. בשנת 1940, בטרם הפלישה הגרמנית, פונו כל תושבי האי. על האי הקימו הגרמנים מחנה ריכוז ובו שהו כ-6,000 אסירי עבודה בתנאים קשים. האי כולו הפך מבצר צבאי גרמני, אשר כלל מנהרות קשר בין המתקנים הצבאיים השונים, אשר נחפרו בעומק האדמה והיו עמידות להפצצות אוויריות. בעת הפלישה הגרמנית הושמדו רוב המסמכים ההיסטוריים המתארים את תולדות העיר והאי, בהם ספרי לידות ופטירות וכן רישומי קרקעות. חלק מן המסמכים המתעדים את משפחות האי שוחזרו.
תחבורה

אל העיר והאי ניתן להגיע בדרך האוויר ובים. נמל בריי, הנמצא בשוליה צפוניים של העיר, משמש לאוניות נוסעים ומטען. נמל התעופה אולדרני, אשר נבנה בשנת 1938, נמצא כ-1.9 ק"מ מהעיר והוא נמל התעופה היחיד באי. חברת Aurigny Air Services היא חברת התעופה הטסה באופן סדיר לאי.
הערות שוליים

↑  Population in Alderney down 17% from 2001. Guernsey Press, June 20, 2013
↑  St. Anne
↑  The Journal
↑  Airport - History and Information
קמצ'טקה

ערך זה עוסק בחצי אי ברוסיה. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  ים אוחוצק 
 קואורדינטות:  57°N 160°E﻿ / ﻿57°N 160°E﻿ / 57; 160
 שטח:  270,000 קילומטר רבוע
 גובה מרבי:  קלוצ׳בסקאיה סופקה
 נתונים מדיניים
 מדינה:  רוסיה רוסיה
 אוכלוסייה:  322,079 (2010)
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניקמצ'טקה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניקמצ'טקה(למפת מחוז קמצ'טקה רגילה) פטרופבלובסק קמצ'טסקי  יליזובו מילקובו קליוצ'י אוסט קמצ'טסק  פלנה צ'וקוטקה מגדן סאחה-יקוטיה ים אוחוצק  ים ברינג האוקיינוס השקטקמצ'טקה(למפת מחוז קמצ'טקה מוגדלת) פטרופבלובסק קמצ'טסקי  יליזובו מילקובו קליוצ'י אוסט קמצ'טסק  פלנה צ'וקוטקה מגדן סאחה-יקוטיה ים אוחוצק  ים ברינג האוקיינוס השקטקמצ'טקה
 
הר קוריאקסקי כפי שהוא נראה ממפרץ אווצ'ה
קַמְצַ'טְקָה (ברוסית: полуо́стров Камча́тка) הוא חצי אי במזרח הרחוק הרוסי; שנמצא בחבל קמצ'טסקי קראי, רוחבו המקסימלי 450 ק"מ, אורכו 1,250 ק"מ והוא משתרע על פני 270,000 קמ"ר, שטח המחוז כולו הוא 472,300 קמ"ר. חצי האי גובל במזרח עם האוקיינוס השקט ועם ים ברינג החוצץ בינו ובין חצי האי אלסקה ובמערב עם ים אוחוצק.
גאוגרפיה

בין חצי האי קמצ'טקה לאוקיינוס השקט נמתח שקע קוריל-קמצ'טקה המגיע לעומק של 10,500 מטר, והאזור פעיל מאוד מבחינה סייסמית. בצפון אזור נמצא הר געש שיוולוץ' שהוא בין הפעילים ביותר בכדור הארץ. ב-16 באוקטובר 1737 התרחשה במקום רעידת אדמה בדרגה 9.3 לערך בסולם מגניטודה לפי מומנט וב-4 בנובמבר 1952 נמדדה רעידת אדמה בדרגה 9. ב-1 בספטמבר 2023 הורגשה באי רעידת אדמה חזקה בעוצמה של 6.6 בסולם ריכטר.
הבקעה המרכזית ונהר הקמצ'טקה שזורם דרכה שוכנים לצד שרשרת הרי הגעש החוצצת בינם לבין חופי האוקיינוס השקט. ברכס זה 160 הרי געש. בסך הכל יש בקמצ'טקה 300 הרי געש, מהם 29 עדיין פעילים, והמקום מאופיין בצפיפות הגבוהה ביותר של הרי געש בעולם. 19 הרי געש פעילים מוגדרים כאתרי מורשת עולמית על ידי אונסק"ו מאז שנת 1996. במרכז קמצ'טקה שוכנת בקעת הגייזרים היחידה של אירואסיה (Долина гейзеров), אך היא הושמדה בחלקה ב-3 ביוני 2007 כתוצאה ממפולת בוץ ואבנים, בשנים האחרונות נראה שחלק מהגייזרים החלו לפלס את דרכם החוצה וחלקם אף צצים בחזרה.
ההתפרצות הר הגעש האחרונה התרחשה בתאריך 10 באפריל 2023.
האקלים בחצי האי נע בין אקלים ממוזג לאקלים סוב-ארקטי וכמות המשקעים השנתית הממוצעת מגיעה בצידו הדרום-מזרחי ל-2,600 מ"מ.
פאונה

חצי האי קמצ'טקה מאכלס מגוון עשיר של בעלי חיים הנהנים מהצפיפות הנמוכה של האוכלוסייה האנושית באזור ומההשפעה המוגבלת של הציוויליזציה.
בין היונקים הטורפים שחיים בקמצ'טקה ניתן למנות את הדוב החום, הדָּלָק הסבירי, שועל השלג והשועל, הזאב, החמוס, הגרגרן והשונר. יונקים אחרים כוללים מספר סוגי איילים, ביניהם אייל הצפון ואייל קורא, וכבשים כמו כבש השלג, מספר סוגי סנאי, את הלמינג ואת הארנבת.
בין העופות נכללים העיט הזהוב והבז הארקטי, וחצי האי משמש כשטח רבייה לעיטם שטלר, עוף דורס גדול ממדים. עופות ימיים ממינים רבים ובכלל זה מספר סוגים של קורמורניים ושחפים שוכנים גם הם בקמצ'טקה.
בעלי החיים הגדולים בעולם, הלווייתנים הכחולים, נצפים לעיתים בקרבת חופי חצי האי, וכן מיני לווייתנאים אחרים כמו הקטלן, הלווייתן גדול-הסנפיר, ראשתן גדול-ראש והלווייתן המצוי. חופי חצי האי עשירים באריות ים ממספר סוגים.
חצי האי נחשב כמקום בעל המגוון הגדול ביותר של דגי סלמון, ואגם קורילסקי נחשב כבית הגידול הגדול ביותר של דגי סלמון באירואסיה.
אוכלוסייה ומנהל

חצי האי קמצ'טקה משתרע בתחומו של מחוז קמצ'טקה (Камча́тский край) אשר הוקם ב-1 ביולי 2007 כתוצאה מאיחוד של מחוז (אובלסט) קמצ'טקה (Камча́тская о́бласть) והמחוז האוטונומי הקוראקי (Коря́кский о́круг). בתחומי חצי האי מתגוררים כ-400,000 איש, רובם רוסים, שכמחצית מהם מתגוררים בעיר פטרופבלובסק-קמצ'טסקי, ואוכלוסייתה של זו מנתה כ-198,000 תושבים בשנת 2002.
גלריה

תמונת לווין של הר הגעש קלוצ'ווסקיה ספוקה
עמק הגייזרים
הר הגעש אווצ'ינסקי
הר הגעש מוטנובסקי
ראו גם

מחוז קמצ'טקה
מצר קמצ'טקה
לקריאה נוספת

דייוויד קואמן, מסע של פעם בחיים - הכלכלה הפוסט סובייטית תקבע את גורל דגי האלתית בחצי האי קמצ'טקה, נשיונל ג'יאוגרפיק ישראל, גיליון 135, אוגוסט 2009
הערות שוליים

↑  רוסיה: רעידת אדמה בעוצמה 6.6 הורגשה באזור המזרח הרחוק של המדינה, באתר ynet, 3 באפריל 2023
↑  כיכר השבת, ‏הר הגעש התפרץ וכיסה את כל האזור בכמויות אפר אדירות, באתר כיכר השבת, 11 באפריל 2023
| --- | --- |
בקרת זהויות :  NLI: 987007538504205171  BnF: cb11974181c (data)  GND: 4119880-3  LCCN: sh85071397  NDL: 00628371  NKC: ge129523  SUDOC: 027770672  VIAF: 258171452   WorldCat (עם VIAF): 258171452
צא מזה (שיר)

| --- | --- |
 סינגל בביצוע אריק איינשטיין
 יצא לאור:  1971 
 סוגה:  מוזיקה פופולרית 
 שפה:  עברית 
 כתיבה:  יעקב רוטבליט 
 לחן:  מיקי גבריאלוב 
 
"צא מזה" הוא שיר שכתב יענקל'ה רוטבליט והלחין מיקי גבריאלוב. השיר מופיע באלבומו השביעי של אריק איינשטיין שיצא בשנת 1972.
רקע לכתיבת השיר ותוכנו

השיר מופיע באלבום בדשא אצל אביגדור של אריק איינשטיין שיצא בשנת 1972. את האלבום הוציאו במשותף אריק איינשטיין ומיקי גבריאלוב שהלחין את כל שירי האלבום והמשורר יענקל'ה רוטבליט שכתב את רוב שירי האלבום. שיתוף הפעולה בין גבריאלוב לאיינשטיין החל כאשר כאשר שלום חנוך שותפו ליצירה של איינשטיין, נסע ללונדון על מנת להקליט אלבום באנגלית.
השיר "צא מזה", נכתב בגוף שני לאדם אשר שרוי בדיכאון. הפנייה אל האדם נעשית כדי לשקף לאדם השרוי בעצב שהמצב יכול להשתפר והמציאות אינה נוראה כל כך. לימים סיפר רוטבליט שהפזמון נכתב בהשראת משפט ששמע מאחד ממכריו שכלל את המילים "אמא מבשלת בשבילך". יש שסברו כי השיר נכתב עבור איינשטיין עצמו כי היה עצוב כששלום חנוך טס לאנגליה.
השיר הגיע למקום החמישי במצעד השנתי של גלי צה"ל לשנת תשל"א.
השיר בוצע על ידי לי בירן, טום באום ודניאל גד בסדרת הטלוויזיה, Oboy.
פיונה אפל

| --- | --- |
אפל מופיעה במיאמי ביץ', פלורידה. אוקטובר 2012
אפל מופיעה במיאמי ביץ', פלורידה. אוקטובר 2012
 לידה:  13 בספטמבר 1977 (בת 47) מנהטן, ניו יורק, ארצות הברית
 שם לידה:  פיונה אפל מקאפי מגארט
 מוקד פעילות:  ארצות הברית 
 תקופת הפעילות:  מ-1994
 מקום לימודים:  תיכון אלכסנדר המילטון, St. Hilda's & St. Hugh's School, Rhodes Preparatory School 
 עיסוק:  זמרת-יוצרת, מוזיקאית, מפיקה מוזיקלית, פסנתרנית
 סוגה:  רוק אלטרנטיבי, ג'אז, פופ
 סוג קול:  מצו-סופרן 
 שפה מועדפת:  אנגלית 
 כלי נגינה:  פסנתר 
 חברת תקליטים:  אפיק רקורדס, קולומביה רקורדס, Clean Slate
 www.fiona-apple.com
 פרופיל ב-IMDb
 
פיונה אפל מקאפי מגארט (באנגלית: Fiona Apple McAfee Maggart; נולדה ב-13 בספטמבר 1977), הידועה בשם פיונה אפל, היא זמרת-יוצרת אמריקאית.
אפל למדה לנגן על פסנתר בילדותה והחלה להלחין שירים משלה כשהייתה בת שמונה. אלבום הבכורה שלה, Tidal, יצא בשנת 1996 כשהייתה בת תשע עשרה. "Criminal", סינגל מתוך Tidal, זכה בפרס גראמי למופע הקולי הטוב ביותר של זמרת רוק. ב-1999 הוציאה אפל את אלבומה השני, ...When the Pawn, שהופק על ידי ג'ון בריאון. ...When the Pawn זכה להצלחה ביקורתית ומסחרית והגיע למעמד פלטינה.
אפל החלה לעבוד על אלבומה השלישי בשנת 2002 ושיתפה פעולה פעם נוספת עם בריאון. עם זאת, היו דיווחים שאפל לא הייתה שמחה עם התוצאה ובחרה שלא להוציא את האלבום, מה שגרם למעריצים למחות נגד אפיק רקורדס, מתוך אמונה מוטעית שחברת התקליטים היא שמנעה את השקתו. האלבום, Extraordinary Machine, הופק מחדש ללא בריאון, יצא בשנת 2005 וזכה להצלחה. היא הוציאה את אלבומה הרביעי, ...The Idler Wheel, בשנת 2012 ויצאה בעקבותיו לסיבוב הופעות עולמי נרחב.
המנעד הקולי של אפל הוא קונטרה אלט. הסגנון המוזיקלי שלה מכיל אלמנטים של ג'אז, רוק אלטרנטיבי ופופ.
שנותיה הראשונות

פיונה אפל נולדה בניו יורק לזמרת דיאנה מקאפי ולשחקן ברנדון מגראט. לאפל אחות בשם מוד ואח למחצה בשם גארט. היא למדה לנגן על פסנתר בילדותה והחלה להלחין שירים משלה כשהייתה בת שמונה. בילי הולידיי ואלה פיצג'רלד השפיעו עליה מוזיקלית.
בגיל 12 נאנסה אפל באכזריות מחוץ לבית אמהּ שבמנהטן. לאחר מכן היא פיתחה הפרעת אכילה, מתוך כוונה להצר את גופה המתפתח, אותו ראתה כ"פיתיון".
קריירה > 1994–1998: תחילת הקריירה ו-Tidal

אפל החלה את דרכה בתעשיית המוזיקה בשנת 1994, כשקלטת דמו שלה המכילה את השירים "Never Is a Promise", "Not One of Those Times", ו-"He Takes a Taxi" הגיעה אל אנדי סלייטר, אחד ממנהלי סוני מיוזיק. היכולות הקוליות של אפל משכו את תשומת לבו של סלייטר והוא החתים אותה בחברת התקליטים.
בשנת 1996 יצא אלבום הבכורה של אפל, Tidal (בתרגום חופשי: גאות ושפל), דרך וורק רקורדס וקולומביה רקורדס. האלבום הגיע למקום החמישה עשר במצעד הבילבורד 200, מכר 2.7 מיליון עותקים והגיע למעמד פלטינה משולשת בארצות הברית. "Criminal", הסינגל השלישי מהאלבום, הפך ללהיט והגיע למקום העשרים ואחת המצעד הבילבורד הוט 100. הסינגל זכה בפרס גראמי למופע הרוק הטוב ביותר לזמרת. סינגלים אחרים מ-Tidal היו "Shadowboxer", "Sleep to Dream " ו-"Never Is a Promise". אפל זכתה בפרס האמן החדש הטוב ביותר בטקס פרסי הווידאו קליפים של MTV בשנת 1997.
במהלך תקופה זו, אפל הקליטה את "Across the Universe" של הביטלס ואת "Please Send Me Someone to Love" של פרסי מייפילד עבור פסקול הסרט פלזנטוויל. היא ביטלה את עשרים ואחד המועדים האחרונים של סיבוב ההופעות של האלבום בשל ”בעיות משפחתיות אישיות”.
קריירה > 1999–2002: ...When the Pawn והפסקה זמנית

האלבום השני של אפל, ...When the Pawn, יצא בשנת 1999. השם המלא של האלבום, When the Pawn Hits the Conflicts He Thinks Like a King What He Knows Throws the Blows When He Goes to the Fight and He'll Win the Whole Thing 'Fore He Enters the Ring There's No Body to Batter When Your Mind Is Your Might So When You Go Solo, You Hold Your Own Hand and Remember That Depth Is the Greatest of Heights and if You Know Where You Stand, Then You Know Where to Land and if You Fall It Won't Matter, 'Cuz You'll Know That You're Right, הוא שיר שכתבה אפל אחרי שקראה מכתבים שהופיעו ב"ספין" לגבי מאמר שהאיר אותה באור שלילי. האלבום הגיע למקום השלושה עשר במצעד הבילבורד 200. האלבום עם השם בן תשעים המילים נרשם בשנת 2001 בספר השיאים של גינס כאלבום בעל השם הארוך ביותר אי פעם שנכנס למצעד האמריקאי (עד לשנת 2007, אז עקף אותו אלבום בן מאה מילים של ההרכב Soulwax). האלבום, שהופק על ידי ג'ון בריאון, זכה לביקורות חיוביות מ"הניו יורק טיימס" ומה"רולינג סטון". האלבום לא הצליח מסחרית כמו אלבום הבכורה שלה, אך הגיע למעמד זהב מטעם RIAA ונמכר בלמעלה ממיליון עותקים בארצות הברית. הסינגל המוביל מהאלבום, "Fast as You Can", הגיע למקום העשרים במצעד הרוק המודרני של בילבורד והיה השיר הראשון של אפל שהגיע לטופ ארבעים במצעד הסינגלים הבריטי, שם הגיע למקום השלושים ושלושה. הסינגלים האחרים מהאלבום, "Paper Bag" ו-"Limp", לא זכו להצלחה.
לאחר שסיימה את סיבוב הופעות בתמיכתו של האלבום השני שלה בשנת 2000, עברה אפל ללוס אנג'לס והפסיקה את הקריירה שלה באופן זמני. בשנת 2002 הקליטה אפל עם ג'וני קאש גרסת כיסוי לשיר "Bridge over Troubled Water" של סיימון וגרפונקל שנכנס בסופו של דבר לאלבומו American IV: The Man Comes Around והיה מועמד לפרס גראמי לשיתוף הפעולה הטוב ביותר בקאנטרי עם שירה. היא גם שיתפה פעולה עם קאש בשיר "Father and Son" של קט סטיבנס, שנכלל באלבום האוסף של קאש, Unearthed.
קריירה > 2002–2010: Extraordinary Machine

האלבום השלישי של אפל, Extraordinary Machine, הופק במקור על ידי ג'ון בריאון. תהליך הקלטה של האלבום החל בשנת 2002 ונמשך עד מאי 2003. בשנים 2004 ו-2005, הודלפו לאינטרנט שירים מהאלבום. בהמשך הודלף האלבום כולו. קבוצת מעריצים הובילה קמפיין שהצליח להביא לכך שהאלבום יופץ באופן רשמי.
מייק אליזונדו, שניגן ב-...When the Pawn, הוחזר כמפיק שותף כדי להשלים את הרצועות עליהן התחיל לעבוד עם בריאון ואפל. ספין דיווח מאוחר יותר: ”מעריצים חשבו בטעות שחברת התקליטים של אפל, אפיק [רקורדס], דחתה את הגרסה הראשונה של Extraordinary Machine... המציאות היא, לפי אליזונדו, שאפל לא הייתה מרוצה מהתוצאות, וזו הייתה ההחלטה שלה להקליט את האלבום מחדש, לא של הלייבל שלה”. האלבום שופץ "מאפס" על ידי אליזונדו והופק בשיתוף עם בריאן קיהו. שניים מתוך אחד עשר השירים שהודלפו נותרו יחסית ללא שינוי, ונוסף שיר חדש אחד. Extraordinary Machine הגיע למקום השביעי במצעד הבילבורד 200 והיה מועמד לפרס גראמי עבור אלבום הפופ הווקאלי הטוב ביותר. האלבום הגיע למעמד זהב בארצות הברית, אך הסינגלים מתוכו, "Parting Gift", "O' Sailor", "Not About Love" ו-"Get Him Back", לא הצליחו להיכנס למצעדים. אפל יצאה לסיבוב הופעות לקידום האלבום בסוף 2005.
קריירה > 2011–הווה: ...The Idler Wheel

בסוף 2010 החלו דיווחים על כך שאפל מתכננת להוציא את האלבום הרביעי שלה באביב 2011. אפל החליטה לעכב את הוצאת האלבום עד 2012 והסבירה שהעיכוב נבע משום שהיא המתינה עד שחברת התקליטים שלה תמצא נשיא חדש כיוון שלא רצתה שהאלבום שלה ייפגע בשל חוסר הסדר בחברה. אלבום האולפן הרביעי של אפל, The Idler Wheel Is Wiser Than the Driver of the Screw and Whipping Cords Will Serve You More Than Ropes Will Ever Do, יצא ביוני 2012. האלבום הגיע למקום השלישי במצעד הבילבורד 200. בביקורת של "אמריקן סונגרייטר" נכתב: ”The Idler Wheel הוא לא תמיד יפה, אבל הוא תוקף עם חיים, אכזרי ואמיתי”. היא תרמה את השיר "Dull Tool" לפסקול הסרט הכל יחסים.
בשנת 2014, יצרה אפל את "Container", שיר הפתיחה של התוכנית הרומן.
ב-17 באפריל 2020, לאחר כשמונה שנים מיציאת אלבומה הקודם, הוציאה אפל את אלבומה החמישי, "Fetch the Bolt Cutters".
חייה האישיים

באמצע שנות התשעים יצאה אפל עם הקוסם דייוויד בליין, והייתה בקשר רומנטי עם פול תומאס אנדרסון, שביים כמה וידאו קליפים לאלבומה השני. היא יצאה עם הסופר והשחקן ג'ונתן איימס משנת 2007 עד סוף 2010. בשנת 2012, חשפה אפל כי נישאה עם צלם צרפתי לזמן קצר. ב-19 בספטמבר 2012 אפל נעצרה במחסום של משמר הגבול הפנימי בסיירה בלנקה, טקסס, והואשמה בהחזקת חשיש. החל משנת 2012, התגוררה אפל בלוס אנג'לס.
בריאיון למגזין "רולינג סטון" דיברה אפל על הפרעות האכילה שהיו לה ועל הרגלי הפגיעה העצמית שלה. בראיונות שלה לגבי הפגיעה העצמית שלה, פיונה טענה שכל הסיפור עבר דרמטיזציה מצד האנשים שכותבים עליה. היא סיפרה שהרבה אנשים פוגעים בעצמם ופעם אפילו קורטני לאב משכה אותה הצידה במסיבה כדי להראות לה את הצלקות שלה.
בראיון למגזין הניו-יורקר טענה אפל כי בעבר נהגה להשתמש באופן קבוע בקוקאין ואקסטזי אך לבסוף נגמלה לאחר שבילתה לילה מפרך עם אנדרסון (בעלה לשעבר) והבמאי קווינטין טרנטינו, בביתו של השני, במהלכו הבמאים צרכו קוקאין והשוויצו בהישגים שלהם.
אפל היא טבעונית ותומכת בארגון PETA.
דיסקוגרפיה > אלבומי אולפן

1996: Tidal
1999: When the Pawn...
2005: Extraordinary Machine
2012: The Idler Wheel...
2020: Fetch the Bolt Cutters
דיסקוגרפיה > אלבומי אוסף

2006: iTunes Originals
הערות שוליים

1 2 3 4  "Fiona Apple - Chart history - Billboard 200", Billboard
1 2 3  "American certifications – Apple, Fiona, Recording Industry Association of America
↑  "Fiona Apple - Chart history - Billboard HOT 100", Billboard
↑  Sam Prestianni, "The Caged Bird Sings", SFWeekly, ‏23 בנובמבר 2005
↑  "1997 Video Music Awards", MTV
↑  "Fiona Apple Cancels Tour", MTV, ‏3 במרץ 1998
↑  "Fiona Apple’s Machine Finally Turned On", Spin, ‏ 15 באוגוסט 2005
↑  Craig McLean, "Second bite", The Guardian, ‏29 בינואר 2006
↑  Jon Pareles, "Fiona Apple Faces Outward", Fiona Apple Faces Outward, ‏30 במאי 2012
↑  Jim Beviglia, "Fiona Apple: The Idler Wheel…", American Songwriter, ‏ 13 ביוני 2012
↑  Esther Zuckerman, "'The Affair' opening credits feature new Fiona Apple song: Listen", Entertainment Weekly, ‏ 17 בינואר 2015
↑  מספּיק ודי, באתר ‏מאקו‏, 18 במרץ 2020
| --- | --- |
בקרת זהויות :  NLI: 987007349461205171  BnF: cb139944916 (data)  GND: 135001587  ISNI: 0000 0000 7839 0054  LCCN: no96061733  MusicBrainz: a9ee533f-8871-4f62-a6bb-91eb264abc90  NKC: xx0115529  NLA: 47753779  NTA: 173148670  RERO: 02-A005666159  SNAC: w6089hr2  SUDOC: 176361677  Trove: 1484314  VIAF: 7583905   WorldCat (עם VIAF): 7583905 
אפל מופיעה בסיאטל, וושינגטון. 2006
אפל מופיעה בניו יורק. 2012